English: Thank you very much, Dirprwy Lywydd, and can I echo Mark Reckless's birthday wishes for Alun Davies? It's also my birthday today and it's also Jenny Rathbone's birthday today. It's quite the troika of Assembly Members. I was trying to think what was the common denominator between the three of us, having our birthdays as Aquarians on 12 February, and the only thing I could think of, because we are a diverse lot, it's fair to say, is that it's a passion and a single-minded pursuit of our interests that unites us, and I certainly think that characterises Alun Davies in his pursuit of this agenda on behalf of his constituents. He has been dogged in his pursuit of it, and rightly, and continues to be so. He said, and Mark Reckless said also, that the way that this vision, which has not altered, is applied will evolve and change in emphasis over time, and I think that is right. Certainly, my own experience of it over the last 12 months is that, because of the change in the global economy and in particular the change in the automotive sector, the founding vision of it, as a consequence of - and Alun Davies fairly set out the history of this - the next iteration of the Circuit for Wales has been primarily focused on automotive, has shifted and that has been reflected in updated strategies, and that continues to be the case. There is TVR still in the mix as a project that we hope to see come to fruition, and we've made a series of commitments to the company, and as long as they can provide evidence that they've got the money, we will follow through with the investment that we've already provided and the stake we've taken in the company. Those conversations are ongoing, and I think it's to their frustration and to our frustration that it hasn't yet been able to go into production, but those are live conversations. I think my take on Tech Valleys is that, as Alun Davies said, it's got to be more than just an industrial property portfolio, although that is an important element of it, and those things are in train. Again, we've been beset by frustrations, some of them technical, some of them around procurement and some around the capacity within the local authority, which I know is an issue that Alun Davies has repeatedly highlighted - the challenges that a denuded local government has to deliver economic development - and we've certainly felt that in this partnership. But there is still a significant commitment to spending on bringing property up to scratch and adding to the industrial portfolio in Blaenau Gwent, which is something that he has repeatedly emphasised the importance of. So that is in place, that is happening, it is happening slower than we'd like but that is going ahead. There are also live conversations with companies to attract inward investment into the area, and we've seen also the fruition of that through the arrival of Thales, with a massive £10 million investment by the Welsh Government, match funded by the company, to bring cyber security skills and digital skills more broadly into Ebbw Vale, and I'm in discussions with the college and with others to add to that so that we can have a public sector offer to sit alongside the cyber security centre. So we really do see Ebbw Vale and Blaenau Gwent as a production facility for training the young people to give them the skills that they need for the jobs of tomorrow, and doing that in Blaenau Gwent. I think that's an exciting vision and one that I hope Members will share. Those, again, are live conversations. So the tech element is still there. I guess I should also mention the investment we've had in the Dennison Advanced Material Centre, creating a state-of-the-art engineering training facility in the Blaenau Gwent learning zones, which is now one of only a handful of further education colleges in the UK that can provide advanced composite training as part of its aeronautical and motorsport engineering courses, and 60 students have already started there; 30 per cent of those are female. So, I think there are things that we can point to that are absolutely on point with that founding vision and tech.
Welsh: Diolch yn fawr iawn, Ddirprwy Lywydd, ac a gaf fi adleisio dymuniadau pen-blwydd Mark Reckless i Alun Davies? Mae hefyd yn ben-blwydd arnaf fi heddiw ac mae hefyd yn ben-blwydd ar Jenny Rathbone heddiw. Am drindod o Aelodau Cynulliad. Roeddwn yn ceisio meddwl beth oedd yn gyffredin rhwng y tri ohonom, gan ein bod ein tri'n cael ein pen-blwyddi fel Dyfryddion ar 12 Chwefror, a'r unig beth y gallwn ei feddwl, oherwydd ein bod yn griw amrywiol, mae'n deg dweud, yw mai ein hangerdd penderfynol wrth fynd ar drywydd ein diddordebau sy'n ein huno, ac yn sicr, rwy'n credu bod hynny'n nodweddu Alun Davies wrth iddo fynd ar drywydd yr agenda hon ar ran ei etholwyr. Mae wedi ymdrechu'n ddiflino i wneud hynny, a hynny'n briodol, ac mae'n parhau i wneud hynny. Fe ddywedodd, a dywedodd Mark Reckless hefyd, y bydd y ffordd y caiff y weledigaeth hon, nad yw wedi newid, yn cael ei chymhwyso yn esblygu ac yn newid o ran ei phwyslais dros amser, a chredaf fod hynny'n iawn. Yn sicr, fy mhrofiad i dros y 12 mis diwethaf, oherwydd y newid yn yr economi fyd-eang ac yn arbennig y newid yn y sector modurol, yw bod y weledigaeth sylfaenol yn ei gylch wedi newid o ganlyniad i'r ffaith bod - a nododd Alun Davies hanes hyn yn deg - iteriad nesaf Cylchffordd Cymru wedi canolbwyntio'n bennaf ar y sector modurol, ac mae hynny wedi'i adlewyrchu mewn strategaethau a ddiweddarwyd, ac mae hynny'n parhau i fod yn wir. Mae TVR yn dal yn y cymysgedd fel prosiect y gobeithiwn ei weld yn dwyn ffrwyth, ac rydym wedi gwneud cyfres o ymrwymiadau i'r cwmni, a chyhyd ag y gallant ddarparu tystiolaeth fod ganddynt yr arian, byddwn yn dilyn gyda'r buddsoddiad rydym eisoes wedi'i ddarparu a'r gyfran a gawsom yn y cwmni. Mae'r sgyrsiau hynny'n parhau, a chredaf ei bod yn rhwystredig iddynt hwy ac i ninnau nad ydynt wedi gallu dechrau cynhyrchu eto, ond mae'r rheini'n sgyrsiau sy'n mynd rhagddynt. Rwy'n meddwl mai fy marn i ar y Cymoedd Technoleg, fel y dywedodd Alun Davies, yw bod rhaid iddo fod yn fwy na phortffolio o eiddo diwydiannol yn unig, er bod hynny'n elfen bwysig ohono, ac mae'r pethau hynny ar y gweill. Unwaith eto, rydym wedi cael ein plagio gan drafferthion, gyda rhai ohonynt yn dechnegol, rhai ohonynt yn ymwneud â chaffael a rhai'n ymwneud â chapasiti o fewn yr awdurdod lleol, y gwn ei fod yn fater y mae Alun Davies wedi tynnu sylw ato dro ar ôl tro - yr heriau i lywodraeth leol heb arian i gyflawni datblygu economaidd - ac rydym yn sicr wedi teimlo hynny yn y bartneriaeth hon. Ond mae ymrwymiad sylweddol o hyd i wario ar ddatblygu eiddo o safon ac ychwanegu at y portffolio diwydiannol ym Mlaenau Gwent, sy'n rhywbeth y mae wedi pwysleisio'i bwysigrwydd dro ar ôl tro. Felly mae hynny ar waith, mae hynny'n digwydd, mae'n digwydd yn arafach nag yr hoffem, ond mae'n mynd yn ei flaen. Mae sgyrsiau ar y gweill hefyd gyda chwmnïau i ddenu mewnfuddsoddiad i'r ardal, ac rydym wedi gweld ffrwyth hynny yn sgil dyfodiad Thales, gyda buddsoddiad enfawr o £10 miliwn gan Lywodraeth Cymru, ac arian cyfatebol gan y cwmni, i ddod â sgiliau seiberddiogelwch a sgiliau digidol yn fwy cyffredinol i Lynebwy, ac rwy'n cynnal trafodaethau gyda'r coleg a chydag eraill i ychwanegu at hynny fel y gallwn gael cynnig sector cyhoeddus ochr yn ochr â'r ganolfan seiberddiogelwch. Felly, rydym yn bendant yn gweld Glynebwy a Blaenau Gwent fel cyfleuster cynhyrchu ar gyfer hyfforddi'r bobl ifanc i roi iddynt y sgiliau y mae arnynt eu hangen ar gyfer swyddi yfory, a gwneud hynny ym Mlaenau Gwent. Rwy'n credu bod honno'n weledigaeth gyffrous ac yn un y gobeithiaf y bydd yr Aelodau'n ei rhannu. Mae'r rheini, unwaith eto, yn sgyrsiau sydd ar y gweill. Felly mae'r elfen dechnolegol yn dal i fod yno. Mae'n debyg y dylwn sôn hefyd am y buddsoddiad a gawsom yng Nghanolfan Deunyddiau Uwch Dennison, gan greu cyfleuster hyfforddi peirianyddol o'r radd flaenaf ym mharthau dysgu Blaenau Gwent, sydd bellach yn un o ddim ond llond dwrn o golegau addysg bellach yn y DU a all ddarparu hyfforddiant cyfansawdd uwch fel rhan o'i gyrsiau peirianneg awyrenegol a chwaraeon modur, ac mae 60 o fyfyrwyr eisoes wedi dechrau yno; mae 30 y cant o'r rheini'n fenywod. Felly, rwy'n credu bod yna bethau y gallwn bwyntio atynt sy'n cyd-fynd yn llwyr â'r weledigaeth a'r dechnoleg sefydlol honno.